18/11/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 546/2006

Resolución do 22 de outubro de 2009, do Departamento Territorial da Consellería de Economía e Industria de A Coruña, de autorización administrativa, aprobación do proxecto de execución e declaración de utilidade pública, en concreto, da instalación eléctrica no Concello de Vimianzo (N.° Expte. IN407A 546/2006). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Electra del Jallas, S. A. Enderezo social: Praza da Constitución, n.° 17, Cee (A Coruña) Denominación: Modificado L. M. T. S., C. T., R. B. T., Outeiro-Baíñas. Situación: Vimianzo. Características técnicas: Liña de media tensión subterránea, a 20 kV, con unha lonxitude de 0,314 km, coa orixe en apoio n.° 65-7 da L. M. T. aérea VIM-802 “COG. Dermont-Pino do Val”, condutor tipo RHZ1, e final no C. T. Outeiro-Baíñas (proxectado). Centro de transformación prefabricado, con una potencia de 250 kVA, e unha relación de transformación de 20.000/400-230 V. Liña de baixa tensión aérea, cunha lonxitude de 0,43 km, coa orixe no C. T. Outeiro-Baíñas (proxectado), condutor tipo RZ, e apoios de formigón. Rede de baixa tensión subterránea, cunha lonxitude de 0,532 km, coa orixe no C. T. Outeiro-Baíñas (proxectado), condutor tipo XZ1. Concello de Vimianzo. Resultan os seguintes feitos: Primeiro. –A petición someteuse a información pública por acordo do 3 de outubro de 2008, da Delegación Provincial, publicada no DOG do 24 de novembro de 2008, no BOP de A Coruña do 4 de novembro de 2008 e no xornal La Voz de Galicia de 23 de outubro de 2008, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Ase mesmo practicouse notificación i ndividual ós afectados. Segundo. –Dentro do prazo establecido foron presentadas alegacións por: Ruth Alexandra Atkin Rigor, como integrante da comunidade de herederos de don Yuping Mansouri Arteta, solicita modifíquese o proxecto e que o centro de transformación instálese no predio lindante polo lado este coa súa propiedade. Oponse ao modificado do proxecto e formula as mesmas alegacións que ao proxecto orixinal, que son de aplicación ao modificado pretendido. Alega que o modificado non se axusta aos termos da licenza de actividade concedida polo Concello de Vimianzo da que resulta a imperativa necesidade de que o centro de transformación sexa subterráneo. Que non se xustifica a imposibilidade de ubicar o citado centro en solo de dominio público. Que a ubicación non se corresponde có centro de cargas e que situalo na parcela colindante presenta unha serie de factores que o fai parecer mais idónea a súa ubicación. Xa existe un apoio aéreo e deixaría libre de afección ao predio do alegante. Nada impide, segundo o elegante, ubicar o centro de transformación no punto en que a liña subterránea aflora para converterse en aérea. Desta alegación se Ile deu traslado á empresa solicitante, manifestando Electra del Jallas, S. A., o seguinte: Reiterase no seu escrito de contestación ás alegacións ao proxecto inicial. Manifesta que o modificado realizouse con motivo do condicionante derivado da correspondente licenza municipal, no que non se contempla a obrigación de proxectar o centro de transformación subterráneo. Que o proxecto realizouse conforme o Decreto 3151/68 de 28 de novembro, R. T. L. E. A. T., sen que existan prohibicións nin limitacións que impidan o establecemento da instalación. Que a modificación que propón, suporía trasladar a afección sobre a outra parcela particular, podendo a seu propietario manifestarse no mesmo sentido que o alegante. No caso de ser autorizado o proxecto, será o Xurado de Expropiación de Galicia o encargado de valorar o prexuízo que se produce no predio. FUNDAMENTOS DE DEREITO Primeiro. –O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo. –No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuídas RESOLVE: Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. conselleiro de Economía e Industria no prazo de un mes, contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 22 de outubro de 2009. Tristana Moraleja Gómez Xefa Territorial da Coruña